ഒടുവില് നിലമ്ബൂര് എം.എല്.എ സഭയിലെത്തി തിരുവനന്തപുരം: ദീര്ഘനാളായ അസാന്നിധ്യത്തിനൊടുവില് നിലമ്ബൂര് എം.എല്.എ പി.വി. അന്വര് ബുധനാഴ്ച നിയമസഭയില് എതത്തി. അന്വറിെന്റ അസാന്നിധ്യം പ്രതിപക്ഷം ആയുധമാക്കിയതോടെ രാഷ്്ട്രീയ കേന്ദ്രങ്ങളില് വലിയ ചര്ച്ചയായിരുന്നു.ഒന്നും രണ്ടും സമ്മേളനങ്ങളില് 29 ദിവസം സഭ ചേര്ന്നപ്പോള് അന്വര് പങ്കെടുത്തത് ആദ്യ സമ്മേളനകാലത്തെ അഞ്ചുദിവസം മാത്രം. ഇപ്പോഴത്തെ സമ്മേളനത്തിലും ഇതുവരെ ഹാജരായില്ല. രാവിലെ 8.45ന് സഭയിലെത്തിയ അന്വര് ഭരണ, പ്രതിപക്ഷ അംഗങ്ങളെയെല്ലാം കൈവീശി അഭിവാദ്യം ചെയ്തു. ടി. സിദ്ദിഖ് ഉള്പ്പെടെ ചില പ്രതിപക്ഷ അംഗങ്ങള് അടുത്തെത്തി കൈ മുട്ടിച്ച് സൗഹൃദം പങ്കിട്ടു. പ്രകൃതിദുരന്തത്തില് മരിച്ചവര്ക്ക് അന്ത്യാഞ്ജലി അര്പ്പിച്ച് സഭ പിരിഞ്ഞശേഷം ഭരണകക്ഷി അംഗങ്ങളും കൂട്ടത്തോടെ അടുത്തെത്തി കുശലം പങ്കിട്ടു. നിങ്ങളല്ലേ താരം എന്ന് ചിലര് ചിരിച്ചുകൊണ്ട് സൗഹൃദം പങ്കുവെച്ചു. ട്രഷറി ബെഞ്ചില് പിന്നില്നിന്ന് രണ്ടാമത്തെ നിരയിലാണ് അന്വറിെന്റ സീറ്റ്. ആഫ്രിക്കയില് ഖനന ബിസിനസിന് പോയതാണെന്ന പ്രതിപക്ഷ ആേരാപണത്തിന് സമൂഹമാധ്യമത്തിലൂടെ അന്വര് മറുപടി നല്കി. സഭയില് വരാത്തതിനെതിരെ പ്രതിപക്ഷനേതാവ് വി.ഡി. സതീശനുള്പ്പെടെ രംഗത്തുവന്നിരുന്നു. തുടര്ച്ചയായി 60 ദിവസം അനധികൃതമായി ഹാജരാകാതിരുന്നാല് സീറ്റ് ഒഴിവ് വന്നതായി കണക്കാക്കാമെന്നാണ് ഭരണഘടനയുടെ 190 4 അനുച്ഛേദം വ്യവസ്ഥ ചെയ്യുന്നത്. എന്നാല് സഭയുടെ അനുമതിയോടെ അംഗത്തിന് അവധിയെടുക്കാനാകും. അന്വര് അവധിയെടുക്കാതെയാണ് വിട്ടുനിന്നത്.